Hajar

Hajar (), panèka tokoh ḍâlem aghâma samawi (Abrahamik). Èpon panèka raji kaduwâ'na Ibrahim bân èbo' ḍâri Isma'il. Ḍâlem Tanakh bân Alkitab, tokoh panèka asmana Hagar. 

 Asma 
Èsebhutaghi nyama Hajar asala ḍâri oca' hadzaa ajrikum (Arab: هذااجركم), sè anḍi' artè "nèka ghânjhârâ sampèyan".

 Crèta 
Asma otabâ crètana Hajar ta' èpamaso' ḍâlem Al-Qur'an (kètab soccè Islam), tapè pan bârâmpan kalè èsebhutaghi ḍâlem hadits dabân kètab-kètab olama'. Ḍâlem Tanakh (kètab soccè yâhuḍi) bân Alkitab (kètab socce orèng Krèsten), crètana Hajar (èsebhut Hagar ḍâlem yâhuḍi bân Krèsten) èsebhutaghi ḍâlem Kètab kadâddhiyân ejjus 16 bân 21.

 Asal usullâ 
Pan bârâmpan ḍâri yâhuḍi bân islam nyebuthaghi jhâ' Hajar panèka putri. Midras Bereshith Rabba bân sabâgiyân literatur Moslèm nyebhutaghin jhâ' Hajar nèka ana' binè'na Fir'aun (pangobâsa Messèr) sè terro ngala' Sarah ghâbây rajhi otabâ kelangenan bâkto rombongan Ibrahim bâḍâ è Messèr. Bâkto tao jhâ' Sarah panèka bebinè' sè èèngkop Allah, Fir'aun merri' ana'na ḍâ' Sarah bân ngoca', "Lebbhi bhâgus bâgi tang ana' unto' dhaḍdhi abdhih è romana bebinè' kadhi nèka (Sarah) èbhânḍhing towan è roma laèn." Sabâgiyân nyataaghi jhâ' Hajar è bâghi ḍâ' Ibrahim unto' dhâddhi rajina ghâbây ghântè Sarah sè èkala' Fir'aun unto' dhâddhi rajina. Ghâbây catètan, Fir'aun bâkto nèka ngèra Sarah panèka trètana Ibrahim, bènni rajina.

 Sombher